Am endi vo dere ziit mit de family vo minere host-tante het mich den de Ron (min host-father) abgholt und mir hend sone Wasserfall route gmacht womer alles verschideni wasserfaell gseht... eifach mega iidrueklich, die wasserfaell mit em hindergrund vom regewald isch mega schoen! ich mues vilicht au na sege das ez trochesaison isch, dh es het noed vill wasser... de Ron het gseit wenn d rege saison  da isch goemer die tour namal go mache dasi en vergliich han, aber es isch glaub wueki recht andersch so vo dem wo er verzellt... (Foeteli...)  zum wetter chani bi dere glegeheit ja au na chli oepis sege... ez isch Fruehlig da, dh es wird langsam aber sicher immer waermer, huet zum biispil isch 35 grad gsi, und da fangt mer denn langsam d klimaalage wos ueberall het a liebe! und dadezue chunt das d luftfuechlitgkeit 89 % isch! es isch bis ez wueki ich chan sege sitt ich da bin immer schoen gsi! es het  vilicht zweimal chli troepflet, isch den aber wider verbiigange... aber vo ez ah segets es chaem immer meh chli go gwittere bis es denn summer (wet season) isch wos schinbar guet moeglich isch dases mal en monet lang regnet... aber es isch immer heiss!! aso ich han na nie langi hose agha da, und na nie en puli brucht...